22. ΝΟΜΟΘΕΤ. ΔΙΑΤΑΓΜΑ υπ' αριθ. 489 της 30/31 Οκτ. 1947 Περί τροποποιήσεως και συμπληρώσεως του Ν.Δ. 542 της 13 Σεπτ./6 Οκτ. 1941 περί λειτουργίας των εν Ελλάδι επιχειρήσεων παραγωγής και διανομής ηλεκτρικής ενεργείας ως συνεπληρώθη υπό του Ν.Δ. 1801/1942. Άρθρ.1.-Εις το άρθρ. 2 του Ν.Δ. 542 της 13ης Σεπτ./6 Οκτ. 1941 "περί της λειτουργίας των εν Ελλάδι επιχειρήσεων παραγωγής και διανομής ηλεκτρικής ενεργείας" ως συνεπληρώθη υπό του  Ν.Δ. 1801/1942 προστίθεται νέα παράγραφος έχουσα ούτω: 5)Η υπό των επιχειρήσεων παραγωγής και διανομής ηλεκτρικής ενεργείας εφαρμογήν των κατά τα ανωτέρω καθοριζομένων τιμολογίων, συνιστώντων διατίμησιν του ηλεκτρικού ρεύματος, ούσα δε δι' αυτάς υποχρεωτική, δεν υπόκειται εις τον έλεγχον των δικαστικών αρχών πλην του Υπουργείου Μεταφορών. Άρθρ.2.-Η δια του εδαφ.7 του άρθρ. 4 του Ν.Δ. 542/1941 "περί λειτουργίας των εν Ελλάδι επιχειρήσεων παραγωγής και διανομής ηλεκτρικής ενεργείας" γενομένη παράτασις των συμβάσεων και αδειών δεν είναι υποχρεωτική δια τους αναδόχους. Άρθρ.3.-Καταργείται η προσθήκη εις το εδάφ. 7 του άρθρ. 4 του Ν.Δ. 542/1941 η γενομένη δια της υπ' αριθ. 300 της 30.5.46 πράξεως του Υπουργικού Συμβουλίου (Εφημ. Κυβερνήσεως τεύχος Α' αριθ. 181 της 30 Μαΐου 1946) της κυρωσάσης το Ν.Δ/μα τούτο κατά τας διατάξεις της υπ' αριθ. 58/1945 Συντακτικής Πράξεως. 